Richard Aunverse

### อาวุธ

แขนขวาตัวเองที่สามารถแปลงเป็นอาวุธต่างๆได้ รวมถึงสามารถเข้าสู่ร่างเมือกสีเงินได้

### พลัง/ความสามารถพิเศษ

Tech Tree สามารถควบคุม"สิ่งประดิษฐ์"ที่พัฒนามาจากสิ่งประดิษฐ์ที่ตัวเองถืออยู่ได้ สามารถสลับระหว่างร่างทั้งสามได้

### ชอบ

ความหลากหลายทางความคิด การ์ตูน โปรแกรมคอมพ์ หนังสือวิทย์ คาเฟอีนในหลายรูปเช่นช็อกโกแลตและโค้ก

### TTR

TTR-BS

**ริชาร์ด/รินะ ออนเวิร์ส** (อังกฤษ: Richard/Rina Aunverse) เป็นอดีตอาวุธสงคราม รูปแบบ Utility Fog จากเขตผู้รอบรู้ ซึ่งมีหน้าที่ก่อนเข้าระบบลูปคือการทำงานวิจับอิสระ เป็นตัวละครผู้เล่นของ TTR-BS เช่นกันกับเกรฟ รีเวิร์สไนท์

นับจากลูป 3 เป็นต้นมา, ร่างของริชาร์ดที่ใช้คือรินะ ออนเวิร์ส

## บุคลิกภาพ

### ลักษณะภายนอก

ในร่างผู้ชาย ริชาร์ดจะมีผมสีฟ้าสั้นเกรียน ดวงตาสีดำ สวมชุดโค้ตสีดำ กางเกงขายาวสีเทา มักแบกกระเป๋าสีเทาใส่หนังสือไปไหนมาไหนตลอดเวลา สวมรองเท้าแตะ

แต่ในร่างผู้หญิง รินะจะสวมชุดเดรสสีขาวยาว ผมเขียวถักเปียสองข้าง ดวงตาสีฟ้า ซึ่งเลียนแบบมาจากตัวละครตัวหนึ่งที่ตัวเองชอบนั้นคือฮันซึเนะ มิคุ

### ลักษณะนิสัย

ริชาร์ด/รินะมีนิสัยร่าเริง ช่างคุย ชอบอู้ไปอ่านนิยาย การ์ตูนและฟังเพลง

เมื่อเข้าสู่ระบบลูป ริชาร์ด/รินะจะพยายามอย่างยิ่งในการช่วยเหลือผู้คน โดยเฉพาะเพื่อนตนเองในกลุ่ม A และ DXM และไม่เว้นแม้แต่บอสลูป ซึ่งเขา/เธอจะใช้ความรู้จากนิยายที่ตนเองเคยอ่านมา

อย่างไรก็ดี ริชาร์ด/รินะมีขีดจำกัดในความอดทน ซึ่งเวลาโมโหจะไม่สามารถควบคุมได้

นอกจากนี้ ริชาร์ด/รินะเป็นคนขี้กังวลและเครียดได้ง่ายมาก โดยเฉพาะหลังลูป 6 ซึ่งเธอเกิดอาการหวาดระแวงอย่างน่ากลัวเนื่องจากความตายของกลุ่ม A และการหักมุมจำนวนมาก จนเริ่มคลั่งต่อการพยายามอ่าน "พล็อต" เพื่อหาทางรับมือให้ได้มากที่สุดจนหลายคนโดยเฉพาะแอชเชอร์ นัลลาบอร์ เร็นและเกรฟเริ่มกังวล

ซึ่งหากความเครียดของริชาร์ด/รินะมากถึงระดับหนึ่ง ระบบของเขา/เธอจะรวนจนกลับสู่โหมดนักฆ่าและไล่ฆ่าทุกคนจนกว่าจะใช้ Kill Code, Default Setting Code หรือคนรักของพวกเขาบาดเจ็บสาหัสเพราะการอาละวาด

ริชาร์ด/รินะยังมีความยึดมั่นในคำว่าความยุติธรรมและจริยธรรมมาก ทำให้เธอจะพยายามเลี่ยงการฆ่าคนให้มากที่สุด แต่ในขณะเดียวกัน การกระทำใดๆที่เป็นการใส่ร้ายป้ายสีหรือการกระทำที่ไม่ถือว่ายุติธรรมจะทำให้เขา/เธอหงุดหงิดและบางครั้งโกรธ ในทางกลับกัน หากเขา/เธอทำอะไรผิด เธอก็พร้อมจะรับโทษ อย่างที่เกรฟได้บอกไว้ในวันที่ 3 ลูป VII *"ต่อให้เอายัยนี้ยัดใส่กล่องกระดาษ มันก็ไม่หนีหากมันคิดว่ามันผิดจริง"* และนั้นจะทำให้เธอซึมเศร้าได้ง่ายๆ

## ประวัติ

### Pre-Loop (Loop-0)

ริชาร์ดถูกสร้างโดยประเทศ [DATA ERASED] เพื่อใช้ในการเฝ้าเขตแดนและบุกรุกประเทศอื่นๆ ซึ่งในห้วงเวลาก่อนเริ่มระบบลูป ประมาณ 10 ปี ริชาร์ดได้ร่วม Operation Anti-Vax ใต้การนำของนายพลคริสโตเฟอร์เพื่อทำลายประเทศ [DATA REMOVED] และลักพาตัวครอบครัวเกรฟมา

ภายหลัง ริชาร์ดได้ทำการสังหารกองทัพของสึคาสะ ก่อนจะเริ่มสงสัยในความหมายของการทำสงคราม จึงได้เดินทางมาหาภรรยาของสึคาสะ, นันทิกา, ที่ไซเนีย ก่อนจะหนีทัพออกมาหลังได้เรียนรู้เรื่อง "ความรัก" ก่อนจะมาเป็นพลเมืองไซเนียโดยสมบูรณ์

อย่างไรก็ดี การบุกโจมตีของ Ultimate Weapon สมทบกับการบุกของกองทัพของคริสโตเฟอร์ ได้ทำให้นันทิกาเสียชีวิต ริชาร์ดจึงได้ใช้คำสั่งทำลายตัวเองสังหาร Ultimate Weapon และกองทัพคริสโตเฟอร์โดยสมบูรณ์

### Loop-i

*(หมายเหตุ - Loop-i มีการเชื่อมโยงกับนิยาย ADSO The Saga ของ TTR-BS และมีความ Metafiction และ Cross-Over สูง)*

เวลาผ่านไปไม่รู้เท่าไร ริชาร์ดที่ตอนนี้เป็นแค่ซากเครื่องจักรถูกค้นพบโดยโดรนสำรวจข้ามมิติของ ADSO ก่อนถูกอาหนังสือและดร.เคลฟนำตัวมาทำการรักษา เพื่อศึกษาอดีตของจักรวาลไซเนีย ก่อนจะถูกดูแลโดยเทพาและอาหนังสือ แต่ใต้คำสั่งของ Stage Setters พวกเขาจึงต้องส่งริชาร์ดกลับ ซึ่งริชาร์ดตกลงที่จะหาทางฟื้นฟูโลกของเขา

ไม่รู้โดยอาหนังสือ เทพา และริชาร์ด ไทรวีลและ TTR-BS ได้ทำการรีเซ็ตการฟื้นฟูของริชาร์ดให้เป็นศูนย์ รวมถึงใส่ข้อบกพร่องต่างๆ กับความสามารถ Meta ลงไป

## ชีวิตส่วนตัว

### ความสัมพันธ์

* ***นายพลคริสโตเฟอร์* -** ในอดีต ริชาร์ดนับถือเขาเป็นทั้งนายพลและ "พ่อ" ของตน แม้ตัวเองจะหนีออกมา จนกระทั่งเขานำทัพมาโจมตีไซเนียและฆ่านันทิกาโดยไม่ได้ตั้งใจ

* ***นันทิกา* -** คนรักเก่าของริชาร์ดใน Loop-O เป็นอดีตภรรยาของสึคาสะ และได้เบาะแสเกี่ยวกับหล่อน จึงกลับไปบอกข่าวและสารภาพบาปทั้งหมด ซึ่งนันทิกาก็ยอมให้อภัยและเป็นคนรักของเขาในเวลาต่อมา เป็นคนแรกที่สอนให้ริชาร์ดเข้าใจความรัก ก่อนจะเสียชีวิตด้วยน้ำมือของนายพลคริสโตเฟอร์ในภายหลัง และในระบบลูป นันทิกาไม่มีความทรงจำเดิม และกลายเป็นตัวตนใหม่นั่นคือเรไร รัตติกาล ไอดอลสาวชื่อดังในเขตผู้สร้างสรรค์คุณค่า ซึ่งทั้งเธอและรินะต่างจำเรื่องราวของอีกฝ่ายไม่ได้ และต่างมีคนรักใหม่ในที่สุด

* ***นัลลาบอร์* -** รินะรู้จักกับนัลในลูป III และค่อยเข้าปกป้องตลอด ซึ่งในลูปนั้น รินะได้เกิดความผิดปกติทางระบบจนเข้าสู่ Killer Mode และถูกสั่งฆ่าโดยโอลิเวีย ซึ่งก่อนตาย รินะได้บอกรักนัล และตกหลุมรักเธออย่างจริงจัง รินะได้คบหากับนัลจริงๆ ในลูป VI อย่างไรก็ดี รินะเริ่มมีปัญหาในความสัมพันธ์เนื่องจากปัญหาทางจิตที่ได้รับมาในลูป VII ปัจจุบัน แม้แต่ TTR-BS และ TTR-09 ก็ยังไม่เข้าใจว่ารินะรักนัลได้ไง

* ***เกรฟ* -** ริชาร์ดได้ช่วยเหลือเกรฟในการเข้าเมือง แต่ก็ถูกมองจากอีกฝ่ายในฐานะคู่กัด เช่นกันกับที่รินะได้มองเกรฟจากพฤติกรรมที่ไม่สนใจใคร แต่ภายหลังรินะได้ล่วงรู้ถึงอดีตของเกรฟที่ตนเองไปมีส่วนร่วม และตัดสินใจจะชดใช้บาปด้วยการให้ความรักของเกรฟกับแอชเชอร์เป็นไปด้วยดี ความสัมพันธ์ของทั้งสองอาจสามารถอธิบายย่อๆ ได้ว่า เป็นดังความสัมพันธ์ของพี่น้องที่ชอบกัดกัน แต่ก็รักกัน

* ***แอชเชอร์* -** รินะไม่ค่อยชอบหน้าแอชเชอร์นักจากการฟ้องของอาชิมอฟว่าเขาได้ทำการลวนลาม (จริงๆคืออุ้ม) นัล จนรินะเกิดอาการหึงหวงจนเกือบมีเรื่อง แต่ภายหลังรินะก็ได้ค่อยช่วยแอชเชอร์ในการคบกับเกรฟ โดยในลูป VII ได้จัดการให้อาชิมอฟมารับแอชเชอร์ก่อนพาเขามาหาเกรฟ

* ***วรเกรท* -** วรเกรทเป็นคนว่าจ้างให้รินะเข้ามาทำงานกับองค์กร DXM รินะให้ความเคารพเขาในฐานะเพื่อนสนิท ในขณะที่วรเกรทมองรินะเป็นเพื่อนผู้ซื่อสัตย์ หลังลูป V วรเกรทได้ยกหน้าที่ดูแลไวท์กุระและเซนนะให้รินะ และค่อยสนับสนุนเครื่องมือและพาหนะแก่กลุ่ม A ทันทีที่รินะขอมา

* ***ยูริโกะ* -** [No Data]

* ***หยิน* -** [No Data]

* ***19* -** 19 มองรินะในฐานะพี่สาวที่แข็งแกร่งพึ่งพาได้

* ***อาชิมอฟ* -** รินะมองอาชิมอฟในฐานะโชเฟอร์ ส่วนอาชิมอฟก็มองรินะในฐานะเพื่อนร่วมงาน ปัจจุบันยังไม่มีใครทราบถึงความรู้สึกเพิ่มเติม

* ***ไวท์กุระ* (AI) -** ไวท์กุระนับถือรินะในฐานะคุณแม่ผู้ให้กำเนิด ส่วนรินะมองไวท์กุระในฐานะลูกสาว อย่างไรก็ดี หลังไวท์กุระรู้ว่าตัวเองคือไวท์กุระ/ฮิคาริยามิ แฟนของวรเกรท ไวท์กุระก็ได้หันมามองรินะในฐานะเพื่อน แต่รินะก็ยังคงมองไวท์กุระแบบเดิม อย่างที่เหตุการณ์ในเอกสารลูป i (ยังไม่เผยแพร่) ฉบับหนึ่งที่รินะสั่งให้ไวท์กุระหลับตาลงจากฉากที่โหดร้ายในความทรงจำของเกรฟ

* ***เซนนะ* -** เซนนะมองรินะในฐานะ "ยัยเมือก" ศัตรูที่น่ารำคาญคนหนึ่ง แม้ภายหลังเธอจะนับรินะเป็นเพื่อน แต่ก็ยังคงมองรินะในฐานะคนน่ารำคาญคนหนึ่งตามเคย ในทางกลับกัน รินะมองเซนนะเป็นแค่เอไอที่หลงทางคนหนึ่ง ภายหลังที่รินะรับรู้ว่าเซนนะคือด้านมืดของไวท์กุระ/ฮิคาริยามิ เธอก็ได้มองเซนนะในฐานะเพื่อนเอไอร่วมโลกคนหนึ่ง

## เพิ่มเติม

* ชื่อของริชาร์ดมาจาก "ริชาร์ด ไฟรย์แมน" บิดาแห่งนาโนเทคโนโลยี ในขณะที่นามสกุลออนเวิร์สมาจากชื่อของ "Aunger" เจ้าของงานวิจัย "Aunger's Type of Technology" รวมกับเว็บไซต์ "listverse"
* ร่างของรินะและวันเกิดเบสมาจากฮันเซึเนะ มิคุ
* รินะเริ่มเสียสติไม่ใช่แค่เพราะคนที่ตายจำนวนมากในลูป VI แต่เพราะความ "Meta" ที่ทำให้เธอตระหนักถึงการทำงานของลูป ทำให้เธอเริ่มกังวลว่าจะได้ Bad End เนื่องด้วยลูป VI ได้ทำลายหลายสิ่งที่เธอคาดเดาเอาไว้จนหมดสิ้น ตามคำพูดของ TTR-BS "Deconstruction (ที่ถูกต้อง: Deconstructed) Tropes: Metafiction, Medium Awareness, Genre Savvy"
* ริชาร์ด/รินะมีจุดอ่อนสำคัญคือ 1) แพ้ EMP 2) ไวรัสชนิดพิเศษ 3) ชุดคำสั่งพิเศษ ตั้งแต่ Kill Code สำหรับสั่งทำลาย Default Setting Code สำหรับลบโปรแกรมที่เขา/เธอพัฒนามา รวมถึงจิตใจของเธอด้วย และ Manual Override Code (ยังไม่ปรากฎในลูป) สำหรับควบคุมการเคลื่อนไหวของรินะ/ริชาร์ด
* หลังจากวันที่ 3 ลูป VII รินะจะพกกระปุกยาระงับประสาทออกมากินเวลาจะสติแตก ไม่มีใครรู้(?)ว่ามันมาจากไหน และทำงานยังไง
* ปัจจุบัน นอกจากบั๊กที่ทำให้ริชาร์ด/รินะเข้าสู่โหมดนักฆ่าและบั๊กที่จะทำให้เขา/เธอเสียชีวิตแล้ว ยังมีบั๊กที่เกิดขึ้นเมื่อริชาร์ด/รินะเข้าโหมดบอดี้การ์ดเฝ้าประตู ซึ่งจะทำให้เขา/เธอไม่สามารถขยับตัวตามเวลาที่กำหนดและจะปฎิเสธการเข้าถึงของทุกคน นอกจากผู้ที่ถูกเฝ้าสั่งหรือเขา/เธอเผลอ